Чарговы раз сабраліся вучні пачатковых класаў школ раёна разам з настаўнікамі і бацькамі ў “Ластаўцы”. І нагода гэтым разам самая што ні ёсць важная — сустрэча зімы! Зрабіць незабыўным гэты і без таго радасны дзень вырашылі маладыя спецыялісты Варнянскага ясляў-сада — сярэдняй школы. Дзеці сталі ўдзельнікамі цікавага, вясёлага мерапрыемства. Разам з героямі-“бонсцікамі” віталі “навагодні бон-парад”. Карагод гульняў, танцаў, песень, конкурсаў віраваў у зале! А такога крэатыўнага і сучаснага Дзеда Мароза і таленавітай Снягурачкі яшчэ, упэўнена, не бачыў ніхто! Да агульнага вяселля далучыліся і дарослыя.